Document ID: 31995R0933

ΚΑΝΟΝΙΣΜΟΣ (ΕΚ) αριθ. 933/95 ΤΟΥ ΣΥΜΒΟΥΛΙΟΥ της 10ης Απριλίου 1995 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένους οίνους καταγωγής Βουλγαρίας, Ουγγαρίας και Ρουμανίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, με τις συμφωνίες υπό μορφή ανταλλαγής επιστολών που συνάφθηκαν μεταξύ, αφενός, της Ευρωπαϊκής Κοινότητας και, αφετέρου, της Δημοκρατίας της Βουλγαρίας, της Δημοκρατίας της Ουγγαρίας και της Ρουμανίας, που εγκρίθηκαν με τις αποφάσεις 93/721/ΕΚ, 93/723/ΕΚ και 93/725/ΕΚ (1), η Κοινότητα ανέλαβε τη δέσμευση να ανοίγει δασμολογικές ποσοστώσεις με μειωμένους δασμούς για ορισμένους οίνους καταγωγής των εν λόγω χωρών 7 ότι η πρόσβαση σε αυτές τις ποσοστώσεις προορίζεται για τους εν λόγω οίνους, οι οποίοι συνοδεύονται από βεβαίωση που εξέδωσε ένας επίσημος οργανισμός αναγνωρισμένος και από τα δύο μέρη, που πιστοποιεί ότι οι εν λόγω οίνοι είναι σύμφωνοι με αυτούς που αναφέρονται στη συγκεκριμένη συμφωνία και προέρχονται από τις εν λόγω χώρες 7 ότι αυτές οι δασμολογικές ποσοστώσεις πρέπει να ανοιχθούν σε ετήσια βάση για περίοδο που εκτείνεται από την 1η Ιανουαρίου ως τις 31 Δεκεμβρίου 7 ότι ενδείκνυται ιδίως να εξασφαλιστεί η υπό ίσους όρους και συνεχής πρόσβαση όλων των ενδιαφερομένων στις εν λόγω ποσοστώσεις και η αδιάλειπτη εφαρμογή του ποσοστού που προβλέπουν αυτές οι ποσοστώσεις σε όλες τις εισαγωγές ή επανεισαγωγές σε όλα τα κράτη μέλη, μέχρι εξάντλησης των ποσοστώσεων, των προϊόντων που ανταποκρίνονται στις προβλεπόμενες προϋποθέσεις 7 ότι εναπόκειται στην Κοινότητα να αποφασίζει για το άνοιγμα δασμολογικών ποσοστώσεων, σε εκτέλεση των διεθνών υποχρεώσεων της 7 ότι, εντούτοις, προκειμένου να εξασφαλιστεί η αποτελεσματικότητα της κοινής διαχείρισης των ποσοστώσεων αυτών, τίποτα δεν αντιτίθεται στο να επιτραπεί στα κράτη μέλη να αντλούν από τις ποσοστώσεις τις αναγκαίες ποσότητες που αντιστοιχούν στις πραγματικές εισαγωγές 7 ότι αυτός ο τρόπος διαχείρισης απαιτεί όμως στενή συνεργασία μεταξύ των κρατών μελών και της Επιτροπής, η οποία μπορεί, ιδίως, να μπορεί να παρακολουθεί το βαθμό εξάντλησης των ποσοστώσεων και να ενημερώνει σχετικά τα κράτη μέλη 7 ότι οι κανόνες για τη διαχείριση και τη προσαρμογή των δασμολογικών ποσοστώσεων που εφαρμόζονται έναντι των εν λόγω χωρών είναι εκείνοι που προβλέπονται από τον κανονισμό (ΕΚ) αριθ. 1798/94 του Συμβουλίου της 18ης Ιουλίου 1994 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα γεωργικά προϊόντα καταγωγής Βουλγαρίας, Ουγγαρίας, Πολωνίας, Ρουμανίας, Σλοβακίας και Τσεχικής Δημοκρατίας, καθώς και για τις λεπτομέρειες προσαρμογής των εν λόγω ποσοστώσεων (1994-1997) (2),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από την 1η Ιανουαρίου 1995 ως τις 31 Δεκεμβρίου 1997 για τη Βουλγαρία και τη Ρουμανία, και από την 1η Ιανουαρίου 1995 ως τις 31 Δεκεμβρίου 1998 για την Ουγγαρία, και με την επιφύλαξη της παραγράφου 2, οι τελωνειακοί δασμοί που εφαρμόζονται κατά την εισαγωγή των προϊόντων που περιγράφονται παρακάτω και είναι καταγωγής Βουλγαρίας, Ουγγαρίας και Ρουμανίας αναστέλλονται στα επίπεδα και στο όριο των δασμολογικών ποσοστώσεων που αναφέρονται ως προς καθένα από αυτά:
α) Οίνοι καταγωγής Βουλγαρίας ΘΕΣΗ ΠΗΝΑΚΑ
β) Οίνοι καταγωγής Ουγγαρίας ΘΕΣΗ ΠΗΝΑΚΑ
γ) Οίνοι καταγωγής Ρουμανίας ΘΕΣΗ ΠΗΝΑΚΑ
2. Οι δασμολογικές ποσοστώσεις που αναφέρονται στην παράγραφο 1 προορίζονται για τους οίνους που συνοδεύονται από έγγραφο VI 1 ή απόσπασμα VI 2, που καταρτίζεται σύμφωνα με τον κανονισμό (ΕΟΚ) αριθ. 3590/85 (1). Το έγγραφο VI 1 πρέπει να περιλαμβάνει στο τετραγωνίδιο αριθ. 15 μια από τις ακόλουθες ενδείξεις, από μέρος του βουλγαρικού και του ουγγρικού οργανισμού ανάλογα με την περίπτωση:
α) Ποσόστωση αριθ. 09.7001:
«Πιστοποιείται ότι ο οίνος που αποτελεί αντικείμενο του παρόντος εγγράφου είναι αφρώδεις οίνος ποιότητας, κατά την έννοια της βουλγαρικής αμπελοοινικής νομοθεσίας.»
β) Ποσόστωση αριθ. 09.7003:
«Πιστοποιείται ότι ο οίνος που αποτελεί αντικείμενο του παρόντος εγγράφου είναι οίνος ποιότητας με ονομασία προελεύσεως, κατά την έννοια της βουλγαρικής αμπελοοινικής νομοθεσίας.»
γ) Ποσόστωση αριθ. 09.7005:
«Πιστοποιείται ότι ο οίνος που αποτελεί αντικείμενο του παρόντος εγγράφου είναι οίνος ποιότητας με ονομασία καταγωγής, κατά την έννοια της βουλγαρικής αμπελοοινικής νομοθεσίας, ή οίνος που προέρχεται από την ποικιλία "Gamza" που περιγράφεται και παρουσιάζεται με αυτή την ονομασία ή με το συνώνυμό του "Kadarka".»
δ) Ποσόστωση αριθ. 09.7009:
«Πιστοποιείται ότι ο οίνος που αποτελεί αντικείμενο του παρόντος εγγράφου είναι αφρώδης οίνος ποιότητας, κατά την έννοια του ουγγρικού αμπελοοινικού νόμου αριθ. 36/1970 και κανονισμού εφαρμογής αριθ. 40/1977 (ΜΕΜ), όπως τροποποιήθηκε από τους κανονισμούς αριθ. 7/1990 (FM) και αριθ. 23/1992 (FM).»
ε) Ποσόστωση αριθ. 09.7011:
«Πιστοποιείται ότι ο οίνος που αποτελεί αντικείμενο του παρόντος εγγράφου είναι οίνος ποιότητας, συμπεριλαμβανομένου του οίνου υψηλής ποιότητας που έχει τη γεωγραφική ονομασία "Tokaj", καθώς και του οίνου που έχει την ονομασία "Tajbor", κατά την έννοια του ουγγρικού αμπελοοινικού νόμου αριθ. 36/1970 και του κανονισμού εφαρμογής αριθ. 40/1977 (ΜΕΜ), όπως τροποποιήθηκε από τους κανονισμούς αριθ. 7/1990 (FM) και αριθ. 23/1992 (FM).»
Εξάλλου, οι εν λόγω οίνοι εξακολουθούν να υπόκεινται στην υποχρέωση τήρησης των τιμών αναφοράς «ελεύθερο στα σύνορα». Για να εφαρμοστούν δασμολογικές ποσοστώσεις στους εν λόγω οίνους, πρέπει να τηρείται το άρθρο 54 του κανονισμού (ΕΟΚ) αριθ. 822/87 (2).
Άρθρο 2
Εφαρμόζονται τα άρθρα 2 έως 7 του κανονισμού (ΕΚ) αριθ. 1798/94.
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 10 Απριλίου 1995.

Labels: 3
18
17